ועדת הכספים, כנסת 20, פרוטוקול מספר 1126, 2018-09-17 12:00

משה גפני: שלום לכולם, אני מתכבד לפתוח את ישיבת ועדת הכספים.

משה גפני: צר לי שאני צריך לקרוא לחברים בפגרה גם במציאות הזו שבין החגים, היה מיותר לגמרי אם האוצר היה מביא העברות שגרתיות בתקופה קודמת.

משה גפני: צריך להכין את זה בזמן.

משה גפני: אבל ככל הנראה לאגף התקציבים יש חשבונות אחרים.

משה גפני: אני מבקש להשתתף בצערה של משפחת פולד על רציחתו של ארי פולד שהיה איש חינוך.

משה גפני: לא הכרתי אותו אבל לפי מה שנמסר לי – אני אומר כאן את תנחומי למשפחה.

משה גפני: אחיו, איתן, הוא דוברו של חבר הכנסת סמוטריץ, חבר הוועדה, הוא משתתף כאן הרבה בדיונים, נמצא כאן, ואנחנו בוועדה שולחים לו את התנחומים - - -

נורית קורן: כולנו מצטרפים.

נורית קורן: קשה.

משה גפני: זה קשה.

משה גפני: כולנו מצטרפים לתנחומים.

משה גפני: באמת, איש שנמצא כאן אתנו כשאחיו נרצח באופן הנורא הזה.

משה גפני: המקום ינחם אתכם בתוך שאר אבלי ציון וירושלים ולא תוסיפו לדאבה עוד.

משה גפני: התנחומים הם מכל חברי הוועדה.

משה גפני: אני עובר למספר פנייה 130 – משרד המשפטים.

ספיר איפרגן: הפנייה התקציבית נועדה לתקצוב של סך של אלף אלפי שח עבור חקר המשפט העברי במסגרת הסכמים קואליציוניים שאושרו במסגרת תקציב המדינה לשנים 2017 ו-2018, בסך של 8,500 אלפי שח בהוצאה מותנית בהכנסה.

ספיר איפרגן: זאת לשם תגבור הרשות לאיסור הלבנת הון ומימון טרור, וזאת בהתאם להחלטת מועצת החילוט אשר התקבלה לאחר אישור תקציב המדינה בכנסת.

משה גפני: לא הבנתי – כמה כסף?

ספיר איפרגן: אלף אלפי שח בתקציב הוצאה, ועוד - - -

משה גפני: אלף אלפי שח – את מתכוונת למיליון.

ספיר איפרגן: נכון, ועוד 8,500 אלפי שח בהוצאה מותנית בהכנסה.

ספיר איפרגן: כלומר, זה לא תקציב הוצאה אלא תקציב הוצאה מותנית בהכנסה.

משה גפני: הסכם קואליציוני של מי?

יוני רובין: הסכם קואליציוני של הבית היהודי לשנים 17-18.

יוני רובין: ב-2017 העברנו מיליון שקל בהתאם להסכם, וב-2018 זה עוד מיליון שקל בהתאם להסכם.

משה גפני: זה כסף בהסכם הקואליציוני?

משה גפני: למה הוא מיועד?

יוני רובין: למחקר בתחום המשפט העברי.

משה גפני: והיועץ המשפטי אישר את זה?

יוני רובין: היועץ המשפטי של משרד המשפטים אישר את זה.

מוסי רז: איזה עוד דברים חוקרים במשרד המשפטים?

מוסי רז: לאיזה עוד נושאים מעבירים כסף לחקירה?

יוני רובין: יש מחקרים בכל מיני נושאים – בנושאים משפטיים, למיניהם.

יוני רובין: זה נושא של המשפט העברי, מה שאושר בהסכם הקואליציוני, בהחלטת הממשלה - - -לשנים 207 ו-2018.

מוסי רז: למה זה דווקא עכשיו?

יוני רובין: כי זה אושר לשנים 2017 ו-2018 על שינוי - - - באופן חד פעמי ב-17 ובאופן חד פעמי ב-18.

דוד אמסלם: למה זה צריך להיות בהסכמים קואליציוניים?

דוד אמסלם: למה זה לא ברור למשרד המשפטים שהוא צריך להביא את הבקשה בעצמו?

דוד אמסלם: למה, המשפט העברי זה דבר שהוא תלוש מהמציאות?

דוד אמסלם: זה משפט סיני?

יוני רובין: לא.

יוני רובין: יש בתקציב בסיס של משרד המשפטים – כ-370 אלף שקל בבסיס התקציב לצורך המחקר.

יוני רובין: שרת המשפטים העבירה בהסכם קואליציוני עוד מיליון שקל בכל אחת מהשנים 17 ו-18 כתוספת.

דוד אמסלם: טוב, לא ענית לי אבל בוא נתקדם.

עודד פורר: גילו את ההסכם הקואליציוני הזה עכשיו?

קריאה: - - -

משה גפני: ביקשת תשובה?

דוד אמסלם: הבנתי שהוא לא הכתובת.

דוד אמסלם: אני מתפלא, במדינת ישראל היהודית צריך בכלל לשאול למה צריך להביא כסף?

דוד אמסלם: זה צריך להיות כסף קואליציוני כדי לעשות חקר של המשפט העברי?

דוד אמסלם: הוא צריך להיות חלק מאבני היסוד של המשפט הישראלי.

משה גפני: אם אתם נותנים בבסיס 370, למה אתם צריכים מיליון נוסף בהסכם קואליציוני?

משה גפני: למה לא מלכתחילה, שזה יהיה בבסיס?

יוני רובין: אני אעביר את המסר לשרת המשפטים, אבל זה מה שהיה בבסיס התקציב, וב-17 ו-18 אושר עוד מיליון שקל בכל אחד מהשנים - - -

משה גפני: לא הבנתי, אתם לא דנים בעניין?

משה גפני: דווקא ראיתי שבמשרד המשפטים דנים כשעולה נושא כספי ובוודאי קואליציוני.

משה גפני: למה לא עושים את זה יחד בתוך ה - - - ?

משה גפני: הוא שואל שאלה נכונה.

יוני רובין: זה מה שאושר בתקציב 18-17 - - -

רועי פולקמן: הוא באמת לא הכתובת לזה.

דוד אמסלם: אתה לא הכתובת וגם השרה לא הכתובת.

דוד אמסלם: זו הפקידות, בעצם, שהיא חיה שם.

דוד אמסלם: השרה הבינה שהיא צריכה להבין את זה מכספים קואליציוניים, בגלל זה היא פעלה.

דוד אמסלם: אני מצפה שגם היועץ המשפטי, גם פרקליט המדינה, גם מערכת המחקר שלכם – אם יש דבר כזה, שהיא תפעל בכלים המקצועיים שלה והיא תיזום את זה.

דוד אמסלם: כמו שיש שם, אני מניח, שיש לכם כמה מאות סעיפים או אלפי סעיפים.

דוד אמסלם: ודאי שלא השר כותב כל סעיף.

יוני רובין: אני אעביר את המסר הזה.

מוסי רז: מתי אפשר יהיה לקרוא את תוצאות המחקר?

מוסי רז: זה סודי?

יוני רובין: לא, זה לא סודי.

יוני רובין: יש מכרז, יש גוף שזכה במכרז, ואנחנו עובדים.

יוני רובין: אפשר לבקש ולראות את התוצאות של העבודה.

יוני רובין: העבודה כבר התחילה ב- - -

מוסי רז: אפשר לשאול על מחקרים קודמים?

מוסי רז: כלומר, האם היה מחקר על משפט בינלאומי?

יוני רובין: אני פחות מכיר את הנושא המשפטי.

יוני רובין: יש מחלקה מקצועית שמטפלת במשפט העברי.

יוני רובין: אני יכול לשאול ולהעביר לך, אם תרצה לדעת.

קריאות: - - -

משה גפני: שאלה טובה.

קריאות: פלוס-מינוס חודש ימים.

עודד פורר: לא פלוס מינוס.

עודד פורר: הרי יש חותמת "התקבל".

עודד פורר: אתם יודעים מתי שלחתם את זה ואתם יודעים מתי קיבלתם.

עודד פורר: מה התאריך?

עודד פורר: אני יודע שוועדת הכספים קיבלה את זה ב-3.9.

עודד פורר: מתי קיבלו את זה במשרד האוצר?

קריאות: אני יכול לבדוק תאריך מדויק.

עודד פורר: אז אני מבקש לבדוק, וכשאתה בודק – שהשאלה הזו תהיה לגבי כל הפניות.

משה גפני: צריך לדעת – אנחנו חושדים באגף התקציבים שהם מעכבים פניות של משרדי הממשלה.

משה גפני: אנחנו חושדים בהם.

משה גפני: אנחנו לא רוצים להיות חושדים בכשרים ולכן הוא מבקש את התאריך.

משה גפני: כמה זמן אתם מעכבים - - -

עודד פורר: לא אמרתי "מעכבים".

עודד פורר: אולי הם מזרזים מדי?

עודד פורר: אולי הם העבירו את זה בלי לבדוק, תוך יומיים?

משה גפני: אנחנו לא נותנים להם להעביר את זה בלי לבדוק.

משה גפני: זה מתעכב הרבה זמן באגף התקציבים.

משה גפני: יש להם איזו שיטה – אני לומד אותה עכשיו.

משה גפני: אם הייתי לומד באוניברסיטה הייתי עושה מחקר, והייתי מקבל על זה גם כסף קואליציוני.

נורית קורן: << דובר >> סגן השר ליצמן אמר לי הבוקר שלא צריך לעשות בוגר אוניברסיטה כדי לעשות הרבה פליק פלאק שאתה עושה והוא עושה, אז הכל בסדר, ואתם יכולים להיות שרים נפלאים.

קריאה: - - -

משה גפני: מספר פנייה לוועדה 130.

משה גפני: מי בעד אישור הפנייה?

משה גפני: בעד הפנייה – 9

משה גפני: נמנעים – אין

משה גפני: הפנייה אושרה.

משה גפני: מספר פנייה לוועדה – 142 עד 143, משרד ראש הממשלה.

טל שחם: הפנייה נועדה לתקצוב של סך - - -

משה גפני: מתי זה הגיע אליכם?

טל שחם: בסוף מאי נחתם הסיכום התקציבי בין אגף התקציבים ובין נציבות שירות המדינה.

טל שחם: חלק מהסיכום היה עמידה באבני דרך, ולכן הוחלט שיאחדו את הפנייה וברגע שאבני הדרך יושלמו - - - ולא יעבירו את הפנייה בחלקים.

משה גפני: מתי יושלמו אבני הדרך?

עודד פורר: מה היו אבני הדרך?

עודד פורר: הרי עשיתם איזשהו סיכום אז אם אפשר לדעת – מה היו אבני הדרך ואיך הם הושלמו.

טל שחם: חלק מאבני הדרך היו, לדוגמה – פיתוח של מערכות בקרה, מערכות BI - - -

רוויטל ויצמן: אני מנהלת אגף מערכות המידע ואחראית תקציב בנציבות שירות המדינה.

רוויטל ויצמן: אחד מאבני הדרך, למשל, היה פיתוח מערכת BI שנותנת מענה תמונה כוללת להון אנושי ותקציב.

רוויטל ויצמן: היא הושלמה ביולי ועלתה לאוויר.

רוויטל ויצמן: היה מותנה בזה כ-3 מיליון.

רוויטל ויצמן: חלק היה דוח של אגף הבקרה שהושלם גם, בסביבות אוגוסט – היו התניות כאלה, של 3-2 מיליון ולא רצינו לעשות שתי פניות, אחת אחרי השנייה.

משה גפני: מתי זה נגמר אצלכם, אבני הדרך?

רוויטל ויצמן: זה בא בהדרגה, כי יש - - -

משה גפני: מתי זה היה מוכן, ופנייה לוועדה - - -

רוויטל ויצמן: האחרון היה באוגוסט.

משה גפני: למה צריך להביא את זה בחגים, ככה בצורה כזו?

משה גפני: את לא יודעת.

משה גפני: מה זה מערך הגיוס והמיון?

רוויטל ויצמן: יש היום, בשירות המדינה, במכרזים, כ-140 אלף מועמדויות למכרזי כוח אדם.

רוויטל ויצמן: אנחנו מעבירים את כולם בחינות כדי - - -

דוד אמסלם: על כמה משרות?

רוויטל ויצמן: אני לא זוכרת.

רוויטל ויצמן: אני מדברת על מועמדויות, לא מועמדים.

רוויטל ויצמן: חלקם מגישים למספר מכרזים.

דוד אמסלם: על כמה משרות?

רוויטל ויצמן: בסביבות אולי 5,000, אני לא זוכרת, אני לא מנהלת אגף בחינות ומכרזים, אבל מועמדויות יש המון.

משה גפני: מועמדויות למה?

רוויטל ויצמן: למכרזים, מכרזי כוח אדם - - -

משה גפני: כללית, לא רק משרד ראש הממשלה.

רוויטל ויצמן: לכל הממשלה.

משה גפני: אין שם חרדים, נכון?

 << אורח >> רויטל ויצמן: למה לא? יש גם, אני חושבת, אבל אני לא מנהלת אגף בחינות ומכרזים.

 << אורח >> רויטל ויצמן: אבל אנחנו מטפלים בכל תהליך הגיוס מ - - -

משה גפני: מי בעד אישור הפניות?

משה גפני: 142 עד 143.

משה גפני: בעד – רוב

משה גפני: נמנעים –אין

משה גפני: הפניות אושרו.

משה גפני: אנו עוברים לפניות 144 עד 150 – תמיכות בענפי משק.

משה גפני: עמוד 20.

שירה דימניק: הפנייה נועדה להגדלת תקציב משרד הכלכלה והתעשייה ורשות החשדנות הלאומית בסך של 154 מיליון שקלים בהוצאה, ובכ-300 מיליון שקלים בהרשאה להתחייב, וכן תוספת של תקן אחד.

שירה דימניק: מה שחשוב לי להדגיש שעיקר השינויים בפנייה הזו כמו שתוכלו לראות זה דברים שנועדו ליישם את תוכנית "נטו תעשייה" – שזו החלטת הממשלה, התוכנית לחיזוק כושר התחרות של התעשייה הישראלית, החלטת ממשלה שהתקבלה בינואר השנה, לאחר אישור התקציב.

שירה דימניק: היא כוללת דברים רבים, ביניהם – 50 מיליון שקלים לרשות החדשנות - - -

משה גפני: אנחנו מכירים את זה, זו דווקא פעולה מבורכת.

משה גפני: מתי זה נגמר אצלכם?

משה גפני: שואל חבר הכנסת פורר.

שירה דימניק: אני אסביר שהיה תהליך מאוד מקצועי של כל מה שקשור לפעילויות השונות.

שירה דימניק: למשל, ברשות החדשנות היה שיח לאיזה מסלולים בדיוק התקציב יועבר, שיח שעוד התקיים במהלך חודש אוגוסט.

שירה דימניק: הפנייה מגיעה עכשיו כי היא כוללת גם את הדברים שקשורים לתעשייה והיא גם כוללת מזומן לתפעול משרד הכלכלה, שניתן, בעצם, להעברת הפנייה שעברה, של סעיף 36, ואנחנו מעבירים את זה עכשיו לתפעול משרד הכלכלה שהוא אחד בתוך סעיף 38.

משה גפני: למה לא הבאתם את זה קודם?

משה גפני: זה היה מוכן כבר.

שירה דימניק: הבאנו את זה לאחר שביצענו את הדיונים בנושא וסגרנו את הדברים, בדיוק את ההקצאה של - - -

משה גפני: מתי?

משה גפני: מתי סגרתם את הדיונים?

שירה דימניק: אני חושבת שזה היה בסביבות חודש אוגוסט.

שירה דימניק: מה שניסינו לעשות - - -

משה גפני: למה לא הבאתם את זה מיד?

משה גפני: אני אגיד לך למה אני מצטרף לשאלות של חבר הכנסת פורר - - -

שירה דימניק: רגע, אני אסביר – בדיון האחרון שלנו בוועדת הכספים מבחינתנו הפנייה הזו יכלה לעלות.

שירה דימניק: פשוט היה פה עניין טכני של ההשלמות שביקשתם.

שירה דימניק: העברנו את ההשלמות.

שירה דימניק: בגלל שהעברנו את ההשלמות בתקופה שהיו בה שבועיים של פגרה כאן, של הוועדה, אתם לא הסכמתם להעלות את זה לדיון.

משה גפני: רק נעשה סדר.

משה גפני: עם כל הכבוד, אנחנו לא הופכים להיות נאשמם בשעה שאנחנו המאשימים.

משה גפני: זה לא בדיוק במילים הדרמטיות האלה.

משה גפני: אני רק רוצה שתבינו – שני אנשים או שני גופים צריכים לאשר העברה: הממשלה והכנסת.

משה גפני: הכנסת, במקרה הזה זו ועדת הכספים.

משה גפני: אתם באגף התקציבים מכירים את לוח השנה.

משה גפני: יש שבועיים שבהם הכנסת סגורה.

משה גפני: אנחנו עובדים בוועדת הכספים גם בפגרה.

משה גפני: היה מן הראוי שתיקחו את זה בחשבון, ולהביא את זה בזמן.

משה גפני: אמרו שההשלמות הן חלק מהפנייה.

משה גפני: אנחנו, חברי הוועדה רוצים לדעת על מה מדובר ושלא פתאום יתברר שאישרנו דבר שלא חשבנו עליו.

משה גפני: כנראה יש לזה סיבות אחרות למה לא מעבירים את זה בזמן, כי אתם אנשים חרוצים.

משה גפני: כשרוצים לא לאשר העלאת גיל פרישה לנשים אתם עובדים במרץ, לא מאפשרים לנו לעסוק בזה.

דוד אמסלם: יש לי שאלה – אני מבין שהניצולת צריכה להיות עד סוף 2018.

דוד אמסלם: זו הרשאה להתחייב של מה?

דוד שטינמץ: הרשאה להתחייב של פרויקטים מתמשכים.

דוד שטינמץ: לא צריך להוציא את כל הכסף.

דוד שטינמץ: יש - - -מסוים שנמשך 4 שנים - - -

דוד אמסלם: זה משהו אחר.

דוד אמסלם: אני שואל – רוב הכסף זה פרויקטים מתמשכים?

דוד שטינמץ: כן.

דוד שטינמץ: זה הרשאות.

דוד שטינמץ: משרד הכלכלה, ממש 90-80% מהתקציב שלו זה לתעשייה, זה פרויקטים שמתמשכים, עיקר התקציב שלנו הוא הרשאה להתחייב.

משה גפני: חבר הכנסת אמסלם שואל ואני גם קצת חושד שאולי מעבירים את זה מאוחר יותר כדי שלא תספיקו להוציא את הכסף ב-2018, ואז זה יהפוך להיות עודף ל-2019 ואולי גם יושב-ראש ועדת הכספים יתחלף, אז יהיה לכם יותר קל.

דוד אמסלם: אני יודע שבסופו של עניין התקציב הוא שנתי.

דוד שטינמץ: אבל גם בהרשאה להתחייב, אם אני לא מתחייב – הכסף הולך לי לאיבוד, גם אם אני אעשה - - -

משה גפני: אוקיי.

משה גפני: מספר פנייה לוועדה 144 עד 150.

משה גפני: מי בעד?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: הפנייה הבאה – הוצאות פיתוח, עמוד 45 – הוצאות פיתוח אחרות.

משה גפני: גופים במשבר.

משה גפני: מי מסביר?

ספיר איפרגן: מדובר בפנייה לוועדה 168 עד 169.

ספיר איפרגן: הפנייה התקציבית נועדה לתקצוב תוספת של 18,000 אלפי שח במומן ו-80,000 אלפי שח בהרשאה להתחייב מהרזרבה הכללית.

ספיר איפרגן: יש פניית מקור ויש את פניית השימוש.

ספיר איפרגן: בעצם מטרת השינוי זה ראשית – תקצוב סך של 18 אלף אלפי שח עבור חברת נצר השרון - - -

דוד אמסלם: אתם מתכוונים במיליונים.

דוד אמסלם: למה אתם כותבים את זה כך?

משה גפני: ככה הם כותבים.

ספיר איפרגן: אנחנו עקביים עם הפורמט של תקציב המדינה.

ספיר איפרגן: בכל מקרה מדובר בתקצוב סך של 18,000 אלפי שח עבור הלוואה לחברת נצר השרון וזאת לצורך פעילותה עד למועד ההפרטה.

ספיר איפרגן: ההלוואה תוחזר למדינה לאחר ההפרטה.

ספיר איפרגן: בנוסף, תקצוב סך של 20,000 אלפי שח עבור הרחבת תוכנית מגן רקיע בהתאם להחלטת קבינט ה/296 מיום 17 ביוני 2018, והתכלית השלישית זה תקצוב של 40,000 אלפי שח במזומן ו-80,000 אלפי שח בהרשאה להתחייב, זאת לצורך הון בעלים לחברת "תומר".

ספיר איפרגן: חברת "תומר" היא חברה שתקלוט חלק מהפעילות של חברת תעש מערכות אחרי מכירתה - - -

רועי פולקמן: זאת היחידה שנשארת במדינה.

ספיר איפרגן: נכון.

ספיר איפרגן: בעצם זו חברה שתעבור אליה הפעילות המסווגת של החברה.

ספיר איפרגן: לצורך הקמתה נדרשים לחברה 80,000 אלפי שח.

ספיר איפרגן: השקעה של הכספים הללו תאושר בוועדת הכספים באופן נפרד, חשוב לציין.

ספיר איפרגן: עם הקמת החברה יועברו אליה 40,000 אלפי שח לצורך תשלומים לעובדים, לספקים ולטיפול השוטף, ויתרת הסכום תועבר בהתאם לביצוע.

משה גפני: יורד 18 מיליון משיפוי רשויות מקומיות.

משה גפני: מה תעשו עם הרשויות המקומיות?

ספיר איפרגן: מדובר בתוכנית אשראי לרשויות מקומיות.

ספיר איפרגן: הביצוע שם נמוך, ולכן עושים איזושהי הסטה לטובת - - -

ביין ותד: אני רפרנטית פנים.

ביין ותד: האשראי לרשויות – בהתאם לנתונים שאנחנו מכירים, גם אחרי שאנחנו לוקחים את המקור של ה-18 מיליון עדיין יש יתרה במקרה והרשויות יצטרכו.

משה גפני: אבל אנחנו הולכים לאשר תוספת.

ביין ותד: מה זו תוספת?

ביין ותד: אפשר לחדד את השאלה?

משה גפני: אני מתבקש על ידכם לאשר עודפים ותוספות לשיפוי רשויות מקומיות, אז למה אתם מורידים להם פה 18 מיליון?

ביין ותד: מדובר באשראי לרשויות מקומיות, זה לא כסף לשוטף.

ביין ותד: זה מצבים שאם הרשויות - - -

משה גפני: מה שאתם מורידים פה - - -

ביין ותד: זה אשראי לרשויות שאם הן לא מצליחות לגייס חוב - - -

משה גפני: אבל אשראי זה כסף.

ביין ותד: עדיין זה מצבים שהם לא מצבים רגילים שרשויות באות ומבקשות את זה, זה בהתאם לדרישות של הרשויות.

ביין ותד: עד עכשיו - - -

משה גפני: אז יש כסף מיותר, 18 מיליון ששם - - -

ביין ותד: יש יתרת אשראי שאם, במקרה ו, אז לרשויות כן תהיה יתרה להשתמש בה.

משה גפני: מי בעד אישור הבקשות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין בקשות 169-168 אושרו.

משה גפני: הבקשות אושרו.

משה גפני: אנחנו עוברים לבקשה 170 עד 172.

משה גפני: משרד ראש הממשלה.

ביין ותד: הפנייה התקציבית נועדה לתקצב את משרד לפיתוח הפריפריה החברתית, הנגב והגליל, בסך של 2 מיליון ו-818 אלפי שח בהוצאה, וסך של 90 מיליון ו-400 אלפי שח בהרשאה להתחייב, ועוד 35 חודשי עבודה.

ביין ותד: הפנייה נועדה לתקצב את המשרד בעבור מוסדות ציבור ברשויות המקומיות הדרוזיות והצ'רקסיות בהתאם להחלטת ממשלה 959, פיתוח ושיקום תשתיות בהתיישבות הכפרית בנגב מהחלטת ממשלה 9268, פעילות הפוגה ביישובי עוטף עזה בהתאם להחלטת ממשלה 3979 וגם עמידה בהסכמים פוליטיים ועוד החלטות ממשלה שאנחנו מתקצבים את המשרד מכוחן.

מוסי רז: את יכולה לפרט על ההסכמים האלה?

מוסי רז: זו אמנם לא פעם ראשונה, אבל אני לא מבין – האם זה הסכם קואליציוני?

מוסי רז: האם זה הסכם אישי?

מוסי רז: פעם כתוב בית יהודי, עכשיו כתוב: אורן חזן ומיקי זוהר.

מוסי רז: זה גם סוג של הסכם קואליציוני?

מוסי רז: זה הסכם אישי?

ביין ותד: מדובר בהסכמים שעברו אישור משפטי, מדובר בהסכמים שאנחנו מקבלים את הפירוט של הכסף לאיפה לייעד אותו, מקבלים אישור משפטי של המשרדים שצריכים לקבל את הכסף וכאן יש לך פירוט כמה כסף ועבור איזו מטרה ואיזה חבר כנסת.

ביין ותד: יש לך פירוט בעמוד 2 לפנייה.

ביין ותד: יש לך פירוט מלא.

מוסי רז: אבל למה אתם עושים דווקא עם חברי הכנסת האלה ולא עם אחרים?

מוסי רז: איך הולך התהליך?

רועי פולקמן: תבוא ביום אישורי התקציב.

רועי פולקמן: יש פה חדר מאחורה, אותה הולך לשם.

קריאות: - - -

דוד אמסלם: בתקציב 2019 אני החלטתי שאין הסכמים קואליציוניים.

קריאות: - - -

מוסי רז: "פיתוח מוסדות ציבור בפרפריה" – אם זה מוסדות טובים - - - יכול להיות שזה חשוב, אבל זה צריך להיות מדינה, זה לא צריך להיות חבר כנסת זה או אחר.

משה גפני: דיבר אתי ראש עירית קרית שמונה.

משה גפני: את יכולה להסביר לי את זה?

משה גפני: מה זה, כסף קואליציוני?

ביין ותד: לא, זו החלטת ממשלה ויש גם - - -

משה גפני: ולמה החלטת ממשלה מגיעה רק עכשיו?

משה גפני: דיבר אתי ראש העיר.

משה גפני: מדובר במוקד רפואי בקרית שמונה.

משה גפני: למה זה מגיע רק עכשיו?

דרור סורוקה: אני מנהל האגף במשרד לפיתוח הפריפריה.

דרור סורוקה: החלטת הממשלה הספציפית הזאת עברה רק בסוף מרץ 2018.

דרור סורוקה: כתנאי לקבלת הכסף העיריה היתה צריכה לפרסם מכרז לגוף מפעיל, להשלים את כל תהליכי המכרז, לקבל אישור של משרד הבריאות ורק אז לגלגל את ההעברה.

דרור סורוקה: תוצאות המכרז היו בערך לפני כחודש וקצת, כי עירית קרית שמונה סיימה את כל תהליכי המכרז וקיבלה את אישור משרד הבריאות להפעלה.

דרור סורוקה: זאת אומרת, אנחנו מדברים על חודש, בערך.

דרור סורוקה: אז עכשיו משרד האוצר מעביר את הכסף- - -

רועי פולקמן: היה שם עיכוב במכרז.

משה גפני: הוא היה בלחץ אימים, הוא התקשר אלי.

משה גפני: מה שיפה זה שאומרים לראש העיר, לנסים מלכא, שגפני מעכב את זה.

משה גפני: הוא מתחיל לחשוב פוליטיקה – מה אני מתכוון בקרית שמונה, למה אני מעכב.

משה גפני: לך תסביר לו שבכלל לא הגיע לפה.

משה גפני: ברגע שהגיע והיו דברי הסבר, אני שם את זה על סדר היום, אני רוצה את זה.

נורית קורן: למה זה, להקמת המבנה עצמו?

דרור סורוקה: לא, לא.

דרור סורוקה: להפעלה, על מנת שהמרכז יפעל 24/7.

נורית קורן: כמה כסף הקצבתם?

דרור סורוקה: יש תקציב, זה הרי מתחלק שליש-שליש - - - פה זה מיליון וחצי שאנחנו - - -ויש עוד מיליון של משרד הבריאות, כך שהמקום יפעל 24/7.

נורית קורן: שסוף סוף יפעל.

דרור סורוקה: שסוף סוף יפעל 24/7.

דרור סורוקה: כולל שישי – שבת.

נורית קורן: כי בשנה הראשונה לכנסת ה-20 דאגתי לזה שיעבירו 400 אלף שקל וזה היה - - -

דרור סורוקה: אבל עכשיו זה מעוגן בהחלטת ממשלה לחמש שנים.

מוסי רז: אפשר לשאול מה מוסדות הציבור האלה - - - לאיזה מוסדות ציבור זה - - -

דרור סורוקה: המשרד מפרסם פנייה לרשויות המקומיות להגיש בקשות.

דרור סורוקה: זה יכול להיות מתנ"סים, אולמות ספורט, אולמות תרבות, פרקים, גני שעשועים – מוסדות ציבור ברמה הזאת.

משה גפני: בתי כנסת.

דרור סורוקה: גם בתי כנסת.

נורית קורן: על בתי כנסת כמעט ולא נותנים.

משה גפני: נכון.

מוסי רז: מה סך הכל התקציב בסעיף הזה?

דרור סורוקה: סך כל התקציב מאוד גבוה, גם כשזה מתווסף.

דרור סורוקה: יש משהו כ- 60-50 מיליון לנגב ולגליל, ועוד 60-50 מיליון לפריפריה החברתית.

דרור סורוקה: זה מתווסף כך שה - - - תהיה גדולה יותר.

נורית קורן: אני מאוד מקווה שראש עירית קרית שמונה יבוא ויודה לך שהעברת ולא יגיד שזה חבר כנסת אחר עשה, או שר אחר.

מוסי רז: יש לי שאלה.

מוסי רז: כדי לא לחשוד באחרים, נגיד שחתמו אתי על הסכם כזה על מיליון שקל – רשות לפיתוח הגליל.

מוסי רז: מחר יש לי קשר כזה או אחר עם הרשות לפיתוח הגליל.

מוסי רז: ראה פרשת ישראל ביתנו, לדוגמה.

עודד פורר: איזה פרשת ישראל ביתנו?

מוסי רז: החשדות.

עודד פורר: למה פרשת ישראל ביתנו?

עודד פורר: למה, כשזהבה גלאון נחקרה זה היה פרשת מרצ?

מוסי רז: בסדר, אתה צודק.

מוסי רז: אני מתנצל.

מוסי רז: פרשת הרשות לפיתוח הגליל.

מוסי רז: אני העברתי כסף, מיליון שקל לרשות, כמובן מבלי לחשוד בכשרים, ומחר אני מתקשר, תשאלו אם למישהו יש מישהו טוב להמליץ.

מוסי רז: איך הדבר הזה הולך?

מוסי רז: האם זה לא יכול ליצור כאן - - -

משה גפני: אני מעוניין שיהיה בדבר הזה סדר אבל היום המצב הוא - - -לפי דעתי מתחיל לעבור לצד הני.

משה גפני: אתה יודע שכדי להעביר מיליון שקל למוסד בגליל שאתה מעוניין והחליטו שזה בסדר, זה דבר שבנוהל תקין והכל בסדר – אתה יודע כמה אתה צריך לעבור – את היועץ המשפטי לממשלה, את היועץ המשפטי למשרד, אם אתה חרדי אתה צריך לעבור עוד כמה תחקירים מהסוג הזה.

משה גפני: היום זה לא מה שהיה פעם.

משה גפני: היום, מה שהוא מביא לך לפה – זה רק אחרי אישור היועץ המשפטי, אם מדובר על כסף קואליציוני.

משה גפני: ביין ותד הדגישה את העניין הזה שכשהיא מביאה את זה לפה זה אחרי האישור של היועץ המשפטי, שזה לא היה פעם.

מוסי רז: קודם כל אני לא חושד בכשרים, אני לא חושד באף אחד.

מוסי רז: אני רק שואל מה התהליך לאחר מכן.

מוסי רז: יועץ אישר, הכסף יצא לדרך.

מוסי רז: מי יכול ליהנות ממנו?

משה גפני: נדמה לי שמוציאים קול קורא.

משה גפני: מה אתם עושים?

דרור סורוקה: אני מוכן ספציפית להתייחס לשאלה.

דרור סורוקה: ראשית, ההעברה מגיעה לוועדת המכרזים של המשרד, שצריכה לאשר שהיא מוכנה לקבל את התקציב, את עצם הקבלה – אחרי שהיועץ המשפטי חותם מאושר.

דרור סורוקה: במקרה הספציפי הזה זה הולך לאישור ועדת הפטור בחשב הכללי והחשב הכללי בכבודו ובעצמו חותם על עצם ההעברה, שהוא מאשר אותה ומאשר את הפרויקט עצמו.

דרור סורוקה: לאחר מכן יש קול קורא, או מבחן תמיכה שיוצא בצורה שוויונית לכל הרשויות בצורה מסודרת.

דרור סורוקה: אם זה רשויות מקומיות – קול קורא, אם זה עמותות – זה מבחן תמיכה עם משרד המשפטים.

דרור סורוקה: הכל שוויוני, הכל שקוף, הכל גלוי.

דרור סורוקה: כל התהליך לפני וגם כל התוצאות לאחר מכן מפורסמות בצורה מסודרת.

משה גפני: אם אתה רוצה מישהו שראיינו אותו – מישהו ממרצ, אז תגיד לי, אני אדבר אתם.

דוד אמסלם: אני רוצה לשאול שאלה לגבי המוקד הרפואי בקרית שמונה.

דוד אמסלם: הוא סגור היום?

דרור סורוקה: עד כמה שאני יודע הוא עובד חצי יום, עד השעה 19:00 בערב.

דרור סורוקה: הוא לא עובד בשעות הערב ולא עובד בסופי שבוע.

דוד אמסלם: אני באופן אישי הייתי מעורב בזה לפני כשנתיים, בערך.

דוד אמסלם: קרית שמונה זה בעצם מוקד שנותן כמעט לחצי מיליון איש מהסביבה.

דוד אמסלם: בית החולים הכי קרוב לשם הוא בית החולים בצפת, כאשר הנסיעה אליו היא בערך כשעה ומשהו בפקקים.

דוד אמסלם: אז אני שואל – אם בסופו של דבר ההחלטה אושרה ב-15.4, ומדובר בחיי אדם, אז למה רק היום אנחנו צריכים לדון עליה?

דרור סורוקה: מאחר ובהחלטה משרד הבריאות דרש מעירית קרית שמונה להשלים את כל הליכי המכרז לבחור את הגוף שיפעיל את חדר המיון, בין אם זה "ביקור רופא" או טר"ם.

דרור סורוקה: היה הליך מכרזי שהעיריה ניהלה שהסתיים לקראת סוף יולי – ונבחר גוף מפעיל.

דרור סורוקה: עד אז משרד הבריאות לא אישר למעשה את ההפעלה או לקדם העברת תקציב.

דרור סורוקה: עכשיו, אחרי שהליכי המכרז הושלמו ניתן לקדם את הליכי העברת התקציב, וזה יועבר להם בהקדם האפשרי.

דוד אמסלם: זאת אומרת, התשובה שלך היא בעצם – שאלתם את הכתובת הלא נכונה, תפנה לעיריה.

דרור סורוקה: העיריה פרסמה מכרז עוד לפני מרץ.

דרור סורוקה: פשוט הליכי מכרז גם ברשויות מקומיות וגם במשרדי ממשלה לוקחים חודשים – זה יכול לקחת חצי שנה, שמונה חודשים - - -

דוד אמסלם: אני אגיד לך מה מפריע לי בעניין הזה.

דוד אמסלם: איך אמר היושב-ראש?

דוד אמסלם: מפתיע אותנו שמחר זה יום כיפור.

דוד אמסלם: יש אנשים שתמיד מופתעים.

דוד אמסלם: זה כמו 1 בספטמבר בכמה רשויות.

דוד אמסלם: הרי המוקד הרפואי הזה – גם בשנה הבאה זה יהיה, זה רצף, זה חיים של אנשים, ואנחנו ניתקל באותו הדבר.

דוד אמסלם: אז למה זו לא התקשרות רב שנתית?

דוד אמסלם: למשל, התחייבות של 10 שנים, ואז להתחיל לדון לקראת השנתיים האחרונות, כדי שיהיה רצף.

דוד אמסלם: למה אנחנו הרי דנים בזה רק באפריל?

דוד אמסלם: בשנה הבאה, אני אומר לך, היות וזה עד סוף השנה אז עד שהעיריה תקבל את האישורים – נגיע לדצמבר, ובינואר יגידו להם: זו שנה חדשה.

דוד אמסלם: ועוד פעם ניכנס לויה דולורוזה הזאת ב-2019, והישראבלוף ימשיך להיות, וכאן מדובר על חיי אדם.

דוד אמסלם: הרי על מה מדובר כאן?

דוד אמסלם: על מוקד רפואי שיש בו שלושה גורמים, ואני לא נכנס כרגע לשאלה למה, למה העיריה היא בכלל צד בעניין?

דוד אמסלם: למה זה צריך בכלל להיות משולם בכלל מההון של התושבים?

דוד אמסלם: אז יש אחד – קופה, ואחד – ממשלה, ובזה זה צריך להיגמר.

דוד אמסלם: פה, ל "הדסה" או "שערי צדק", תושבי ירושלים לא משלמים מהארנונה.

דוד אמסלם: העיריה לא משלמת, ויש להם נגישות רפואית מיידית, אבל בקרית שמונה כשיש אירוע, זה כנראה לא מעניין הרבה אנשים.

דוד אמסלם: ויש שם הרבה אנשים שמקבלים את השירות – זה לא רק תושבי קרית שמונה.

דוד אמסלם: גם חיילי צה"ל וגם מטיילים שמטיילים שם.

דוד אמסלם: לכן אני חושב שאם אתם באמת רוצים לתת שירות אמיתי ולפעמים צריך להוביל את זה לשם – הפקיד צריך להוביל את זה, כאן, בממשלה, ולא להגיד – יש שם עיריה, תעזוב אותי.

דוד אמסלם: צריך להיכנס להתקשרות רב שנתית כאן, בדיוק כמו שאמר כאן קודם הבחור ממשרד התמ"ת, כדי שהשירות הזה לא ייעלם.

דוד אמסלם: לכן צריך לתת גם זמן למערכות לעשות מכרזים.

משה גפני: אני מבקש בתוך חודש תשובה מוסמכת בכתב על מה שהעלה פה חבר הכנסת אמסלם.

משה גפני: הסיפור פה הוא לא סיפור שמעבירים פה תמיכות, עוד מיליון וחצי או פחות מיליון וחצי.

משה גפני: אני רוצה לדעת האם יש תוכנית לממשלה, כדי להעלות את זה על דרך המלך - - -

נורית קורן: נכון, לדאוג לזה שזה יהיה באופן קבוע ולא כל פעם חבר כנסת אחר צריך לדאוג לזה.

דרור סורוקה: אנחנו כמשרד נעביר להם הרשאה מיד לאחר סוכות, אבל זו החלטה - - - ככל שנקבל את התקציב - - -לארבע שנים.

משה גפני: אמרת, קיבלנו.

משה גפני: אנחנו נאשר, בעזרת ה'.

משה גפני: אני מבקש בכתב מה קורה עם התוכנית הזו בקרית שמונה, מה הולך לקרות בהמשך, איך זה נכנס למסלול קבוע.

נורית קורן: גם איזה שירותים מקבלים כי בסוף יגידו שיהיו שירותים שלא נותנים, וצריך לנסוע לבית חולים, וכל הכוונה היא שהם יקבלו את הכל במקום אחד.

משה גפני: בסדר?

משה גפני: חודש.

משה גפני: מספר פנייה לוועדה 170 עד 172.

משה גפני: מי בעד אישור הפניות?

משה גפני: ירים את ידו.

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: 09-006 בחוברת השנייה.

משה גפני: פניות של עודפים.

ספיר איפרגן: הפנייה התקציבית נועדה להעברת עודפים משנת התקציב 2017 לשנת התקציב 2018 בסך של 18,696 אלפי שח במזומן לתוכניות התקציב הבאות: תוכנית 095105 – תפעול מטה בארץ, 965 אלפי שח, תוכנית 095102 – תפעול הנציגויות בחו"ל – 12,467 אלפי שח, ותוכנית 095103 – פעילות דיפלומטית בחו"ל, 5264 אלפי שח.

משה גפני: זה עודפים, ולא ניצלו אותם ב-2017.

משה גפני: יש שאלות?

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין בקשה מספר 09-006 אושרה.

משה גפני: הבקשה אושרה.

משה גפני: בקשה מספר 18-014.

ביין ותד: הפנייה התקציבית נועדה להעביר עודפים משנת 17 לשנת 18 בסך של 94,397 אלפי שח.

ביין ותד: עיקרי העודפים נוצרו בגין מענק איזון מותנה לרשויות המקומיות, תוכניות הבראה שהמשרד משלם לרשויות בהתאם לאבני דרך ועמידה בהן, ופרוייקטי פיתוח בהם הביצוע היה נמוך מהמתוכנן.

מוסי רז: לאיזה רשויות מעבירים כמה?

ביין ותד: באיזה הקשר?

ביין ותד: של איזה אחת מהן?

ביין ותד: יש את הנושא של מענקי איזון - - -

מוסי רז: מי הרשויות שמקבלות וכמה?

מוסי רז: תמיד מביאים לנו דף שמפרט.

ביין ותד: יש רשימה.

ביין ותד: יש 26 רשויות עם מענקי איזון מותנים, כמו, למשל: איכסאל, בועיינה נוג'ידאד, דלית אל כרמל, כפר יסיף, משהאד, פורדיס, שייעב, ג'אסר א זרקה, ריינה, כפר קאסם, ערערה, קלאנסווה, בסמת טבעון, תל שבע, שגב שלום, זמר, ג'דידת-מכר, מעלה עירון, עירית אום אל פאחם, טירה, טייבה, מג'דל אל שאמס, מסעדה, נווה מדבר ו- אל קאסום.

דוד אמסלם: כל אלה מקבלים מענקים?

ביין ותד: אלה רשויות עם מענקים מותנים.

ביין ותד: מענקי איזון מותנה, שזה אומר שהרשויות צריכות לעמוד בשיעורי גבייה בשביל לקבל את - - -

דוד אמסלם: ומה שיעורי הגבייה שהם עומדים בהם היום?

ביין ותד: אין לי את הנתונים כאן.

ביין ותד: אפשר להעביר לכם.

ששי דקל: שיעורי הגבייה שהם צריכים לעמוד בהם הם 81% לשנה.

דוד אמסלם: והם עומדים בזה?

ששי דקל: זה ייבדק.

ששי דקל: נכון לסוף השנה שעברה הם לא עמדו.

ששי דקל: זה ייבדק בדוח המבוקר של שנת 17 שמגיע במהלך 18.

ששי דקל: לגבי אלה ספציפית אני עוד לא יודע אם הם עמדו או לא, זה עוד לא נבדק.

מוסי רז: התנאי הזה הוא לכל הרשויות או לחלק מהרשויות?

ששי דקל: הוא לכל הרשויות במדינת ישראל.

ששי דקל: חלק ממענק האיזון השנתי מועמד כמענק מותנה כנגד עמידה ביעדי גבייה.

מוסי רז: את תוכנית 2 לא הסברת.

ביין ותד: תוכנית 2 - מדובר במענקים לרשויות מקומיות ביהודה ושומרון.

ביין ותד: מדובר בהעברת עודפים בעבור מענקי פיתוח, בגלל שקצב הביצוע של הפרויקטים נמוך מהמתוכנן.

מוסי רז: אם הוא נמוך מהמתוכנן למה צריך להעביר יותר כסף?

ששי דקל: מענקי פיתוח – בעיקרון ניתן כל הסכום בהרשאה להתחייב כשהמזומן – פה מדובר במזומן, משוחרר בכפוף לביצוע בפועל.

ששי דקל: אז קודם כל, בשלב הראשון באמת יוצאת ההרשאה על כל הסכום והמזומן – לוקח לו כמה חודשים או כמה שלבים עד שמתבצע הפרויקט ב - - -

מוסי רז: איך זה הולך, על בסיס חודשי?

מוסי רז: כל חודש אתם בודקים?

ששי דקל: לא, לא.

ששי דקל: בכפוף להגשת ביצוע וחשבוניות.

מוסי רז: כמה פעמים כבר העברנו מהתחלת השנה בסעיף הזה?

ביין ותד: אני אבדוק את זה.

מוסי רז: למה יש לרשויות מקומיות ביהודה ושומרון פחות ממקומיות רגילות?

מוסי רז: אולי הם מקבלים פחות?

ביין ותד: מדובר בעודפים, זה לא התקציב.

ביין ותד: זה בבניית התקציב, כשבנינו את התקציב יש את התוכניות, אז יש בתוך התוכניות תקנות, אז לא היה לנו מקום לעוד תקנות, אז פתחנו תוכנית חדשה.

מוסי רז: אז כמה פעמים העברנו מתחילת השנה?

ששי דקל: על עודפים היתה פנייה ראשונה במהלך מרץ, נדמה לי.

ששי דקל: לצורך העניין – 80% מהעודפים של השנה הקודמת, וזה ההפרש.

דוד אמסלם: הם יתנו לך את הנתון בסוף הישיבה.

דוד אמסלם: אבל יש לי שאלה – כשאתם מדברים על הנושא של העודפים, מאיזה עודפים אתם מדברים?

דוד אמסלם: איזה עודף, מהסעיף או מהתקציב?

ביין ותד: לא, זה מהסעיף עצמו, שבסופו של יום יש לך תקציב, יש חלק שביצעת וחלק של התחייבויות, ואז, מההתחייבויות האלה, שנשארו מיתרת 2017 אנחנו מעבירים - - -

דוד אמסלם: מה שאת אומרת – אנחנו מדברם על התחייבויות 2017.

דוד אמסלם: היות ובעצם לא מומש באופן ממשי התקציב, לכן אנחנו מעבירים את היתרה ל-2018.

ששי דקל: לא מומש – הכוונה - - -

דוד אמסלם: לא הצלחנו לבצע אותו.

דוד אמסלם: תסמוך עלי שהבנתי.

דוד אמסלם: אם לא הבנתי אתה תבין את השאלה שלי, הבאה: היות ואנחנו מדברים בעיקרון על פרויקטים תשתיתיים, והיות ופרויקטים תשתיתיים הם רב שנתיים, אז ברגע שאתה יצרת הרשאה להתחייבות אתה בעצם נעלת את התקציב, נעלת את הפרויקט.

דוד אמסלם: הוא לפעמים מתעכב – או בגלל תב"ע, או בגלל היתר – לא חשוב מה הסיבות, אז זה הרי פרויקט מתגלגל למספר שנים.

דוד אמסלם: אז איך יכול להיות שאתה מייתר עודף כאילו אתה מעביר אותו אחרי זה לאותו פרויקט בשנה אחרי?

דוד אמסלם: זאת אומרת, למה אתה צריך להעביר לנו אותו לפה עוד פעם?

ששי דקל: אני אנסה להסביר.

ששי דקל: זה יותר התחום של אגף תקציבים.

ששי דקל: אם למשל בפרויקט של פיתוח – איך שמייצרים את ההתחייבות מייצרים אותה על כל הסכום.

ששי דקל: סביר להניח שהמזומן - - - עושים אומדן, לצורך העניין, לפריסה של המזומן במהלך תקופת הפרויקט.

ששי דקל: לצורך העניין, אם זה יהיה פרויקט לשלוש שנים – אז שליש כל שנה.

ששי דקל: לפעמים, קורה שמפספסים בתחזיות מכל מיני סיבות, הפרויקט התעכב וכן הלאה.

ששי דקל: אז יכול להיות שבשנה שהנחנו שישוחרר 305 או שליש מהפרויקט בסוף משלמים רק 20% מהפרויקט.

ששי דקל: אז ה-13% הנותרים הם למעשה העודף המתגלגל.

ששי דקל: בגלל שטעינו קצת באומדן - - -

דוד אמסלם: לכן אני חושב שהמינוח שלכם הוא לא כל כך נכון, במובן הזה שאולי אתם מבינים את עצמכם, אבל אין בעצם עודף, אלא מה?

דוד אמסלם: היות ובעצם מדובר על פרויקט רב שנתי שהוא תשתיתי, מטבע הדברים קשה מאוד לדייק בו גם בלוחות הזמנים וגם בתקציב.

דוד אמסלם: אבל אם, נניח, בתקציב – בוא נשים בצד – אם בסופו של דבר יש חוסר בתקציב, אז אתם צריכים לבוא ולבקש אותו באמת, אין שום ברירה אחרת, אבל בוודאי ובוודאי על ציר הזמן אתם כאילו מדלגים את המזומן.

דוד אמסלם: המזומן הוא פחות חשוב.

דוד אמסלם: זה לא הקטע של העודפים.

דוד אמסלם: בעצם, מה שקורה זה תת ביצוע שאתה מעביר אותו בגלל אופי הפרויקט, ובגלל שהוא התעכב מכל מיני סיבות.

דוד אמסלם: אז אין באמת עודף, אלא מה שנקרא – לפעמים אתם מתקדם בשנה אחת יותר מהר ויותר איטי יחסית לשנה הבאה.

דוד אמסלם: כשאתה מתכוון "עודף" במובן הזה שהח"כים מבינים זה שיש תת ניצולת של משהו ובעצם אנחנו מעבירים את זה למקום אחר.

ששי דקל: בגלל זה זה נקרא "עודף מחויב", הוא מחויב למישהו.

ביין ותד: למטרה.

דוד אמסלם: לכן אני אומר – אני עכשיו הבהרתי את זה קצת יותר כדי שנבין על מה מדובר, אבל בגדול אנחנו מדברים על תזרים מזומנים קצת שונה לאותו פרויקט, זה מה שאני מבין.

דוד אמסלם: זה נכון?

ששי דקל: כן, כן.

דוד אמסלם: נעבור להצבעה.

דוד אמסלם: מי בעד?

דוד אמסלם: מי נגד?

דוד אמסלם: בעד – 3

דוד אמסלם: נמנעים – אין פנייה 18-014 אושרה.

דוד אמסלם: הבקשה התקבלה.

דוד אמסלם: עמוד 11.

דוד אמסלם: פנייה 19-018.

רועי קאהן: הפנייה התקציבית נועדה להעברת עודפים מחויבים משנת התקציב 2017 לשנת 2018, בסך 54,124 אלפי שח במזומן לתוכניות התקצוב הבאות, שעיקרן כמפורט: תוכנית מדע וקהילה ופעילות בינלאומית -12 מיליון שח, תוכנית מחקר תשתיתי – 2 מיליון שח, תוכנית המועצה הלאומית למחקר ופיתוח – 0.3 מיליון שח, תוכנית תפעול – 3.5 מיליון שח, מרכז הסברה – חצי מיליון שח, מנהל תרבות - 35 מיליון שח.

משה גפני: שאלות?

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים –אין

משה גפני: הבקשה אושרה.

משה גפני: אנחנו עוברים לעמוד 39.

משה גפני: בקשה מספר 68-010.

אורי שיינין: מדובר בפנייה להעברת עודפים להעברת 14,373 אלפי שח לרשות האוכלוסין וההגירה על פני שלושת התוכניות העיקריות שלה – התוכנית הראשונה היא מטה ללשכות רשות אוכלוסין, פעילות שוטפות של לשכות רשות האוכלוסין.

אורי שיינין: תוכנית שנייה היא המחשוב ותפעול של כל פעילות היציאה מרצון של המסתננים, בין היתר, סך גודל של כמעט 8 מיליון שקלים, ועוד 2 מיליון שקלים למנהל אכיפה שעוסק בכל פעילות האכיפה כנגד מעסיקי מסתננים ומעסיקי עובדים זרים.

משה גפני: שאלות?

משה גפני: מי בעד|?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים –אין

משה גפני: הבקשה אושרה.

משה גפני: חוזרים לעמוד 18.

משה גפני: משרד הבריאות.

רועי קאהן: פנייה התקציבית נועדה להעברת עודפים מחויבים משנת תקציב 2017 לשנת התקציב 2018, בסך 64,597 אלפי שח במזומן לתוכניות התקציב הבאות כמפורט להלן - תוכנית תפעול מטה כ-32 מיליון שח, תוכנית רפואה מונעת - כ-6 מיליון שח - - -

משה גפני: כמה כסף זה, בסך הכל, כ-64 מיליון?

רועי קאהן: כן.

רועי קאהן: תוכנית בריאות הנפש – כ-5 מיליון שח, תוכנית פעולות מרכזיות – כ-4 מיליון שח, תוכנית הכשרת רופאים – כמיליון שח, רפואה מונעת – כמיליון שח, תמיכות בבתי חולים ובתי חולים – כ-6 מיליון שח.

משה גפני: מכירים את זה גם מהפעם הקודמת.

משה גפני: אני רק רוצה להגיד לכם – אנחנו לא עושים את זה מרוע לב, שתדעו.

משה גפני: אנחנו עושים את זה מכיוון שיש נוהל, ואי אפשר לבוא עם עודפים במצב כזה שאין את הנוהל המסודר ושאנחנו נאשר את זה שלא בהתאם לכך.

משה גפני: האמת היא שלי היו הרבה נקיפות מצפון בגלל שהרב ליצמן הוא גם חבר שלי, חבר במפלגה שלי, והתוצאה היתה שאם היינו מדלגים על הנוהל או עושים דברים שהם אי שם ליד הנוהל היו אומרים שאני עושה את זה בגלל שזה ליצמן.

משה גפני: אני מקווה שאתם גם מבינים אותנו – זה יתעכב קצת.

משה גפני: מה לעשות?

משה גפני: אנחנו לא יכולים לעשות דברים שהם קיצורי דרך כי בסופו של דבר כולם יעשו את זה, ואנחנו מכירים את הפרטנרים שלנו.

משה גפני: לא יהיו קיצורי דרך, צריך לפעול על פי הנוהל וצריך לעשות את זה בזמן.

משה גפני: זה לא דבר שקורה פתאום.

משה גפני: עודפים זה דבר שהיה צריך להביא מזמן.

אדוה קליין: בהחלט מובן.

אדוה קליין: תודה.

משה גפני: מי בעד אישור הבקשה של משרד הבריאות?

משה גפני: ירים את ידו.

משה גפני: בעד – רוב

משה גפני: נמנעים –אין

משה גפני: הבקשה אושרה.

משה גפני: אנו עוברים לבקשה 34-015.

דוד גרשביץ: אני רפרנט אנרגיה מאגף תקציבים.

דוד גרשביץ: הפנייה נועדה להעביר עודפים משנת 2017 לשנת 2018 בהיקף של 4,567 אלפי שח.

דוד גרשביץ: העודפים יעברו למכון הגיאולוגי שנמצא תחת משרד האנרגיה.

משה גפני: שאלות?

משה גפני: מי בעד אישור הבקשה?

משה גפני: ירים את ידו.

משה גפני: בעד – רוב

משה גפני: נמנעים –אין

משה גפני: הבקשה אושרה.

משה גפני: אנחנו עוברים לעמוד 30.

משה גפני: יש תשובה לגבי בתי הדין?

אורטל גבריאלי חכם: בתי הדין מטופלים, עד כמה שאני - - -

משה גפני: היתה שאלה בישיבה הקודמת.

משה גפני: יש פה את בינוי בתי המשפט – 54 מיליון שקל.

משה גפני: שאלתי את השאלה הקבועה שאני שואל: מה הבינוי של בתי הדין הרבניים, שאנשים באים לשם על פי חוק ועל פי נוהל?

משה גפני: אני לא רואה פה אף פעם "בינוי בתי דין".

אורטל גבריאלי חכם: בתל אביב, למשל, אנחנו כרגע בתהליך חיפוש דיור חלופי.

אורטל גבריאלי חכם: באשדוד כבר יש לנו - - - -

משה גפני: כבר יש לכם?

משה גפני: למה אני מקבל תלונות מהאחראים שם, שהיה צריך לשפץ שם והחלטתם שלא משפצים, מעבירים אותם לאיזו דירה ישנה?

אורטל גבריאלי חכם: ההחלטות האלה הן לא שלנו, הן של המשרד.

משה גפני: מה אתם מבקשים ממני, שאני אאשר בינוי בתי משפט?

אורטל גבריאלי חכם: אנחנו לא הגורם המממן, אנחנו הגורם המבצע.

משה גפני: אני חשבתי שאתם תבואו עם תשובה.

משה גפני: אנחנו עוברים לפנייה הבאה.

רועי פולקמן: למה בדיור הממשלתי לתקציבים קוראים "קצין תקציבים" ובמקומות אחרים זה "רפרנט"?

רועי פולקמן: איך מקבלים דרגת "קצין תקציבים"?

קריאות: - - -

אורטל גבריאלי חכם: זה לא התעדכן שנים.

קריאות: - - -

רועי פולקמן: אתה דוחה את זה?

רועי פולקמן: אולי שיבררו ויחזרו עם תשובה?

רועי פולקמן: איזה תשובות אתה מבקש שהם יתנו כדי שאפשר יהיה לאשר את הבינוי?

משה גפני: שיגידו מה קורה עם הבינוי של בתי הדין.

משה גפני: למה זה לא מגיע אף פעם?

אורטל גבריאלי חכם: הם לא מבקשים בינוי, הם מבקשים דיור ובזה אנחנו מטפלים.

משה גפני: אני לא יכול לחשוף אנשים, אבל אנשים מהמערכת, אנשים באשדוד מבקשים בינוי ואומרים להם – לא, תעברו דירה.

משה גפני: זה לא יכול להיות – זו מערכת שהיא ישנה.

משה גפני: בחיפה עבר נחל מתחת ל - - -

דוד אמסלם: מי זה "הם"?

משה גפני: מי שאחראי על הבינוי.

אורטל גבריאלי חכם: יש להם תקציב לבינוי?

אורטל גבריאלי חכם: בתי המשפט מביאים את התקציב, לא אנחנו מתקצבים אותם.

אורטל גבריאלי חכם: הם מביאים את התקציב.

אורטל גבריאלי חכם: הכל בהשתתפויות.

דוד אמסלם: מי אמור להביא את התקציב?

אורטל גבריאלי חכם: בתי הדין אמורים לפעול מול אגף תקציבים ולהשיג תקציב.

דוד אמסלם: לא הבנתי מי.

אורטל גבריאלי חכם: הנהלת בתי הדין אמורים לפעול מול הרפרנט שלהם באגף התקציבים.

דוד אמסלם: דרך אגב, הייתי אצל הרבנים הראשיים לפני שתיים.

דוד אמסלם: ראיתי את המקום שהם נמצאים בו – בושה וחרפה.

דוד אמסלם: תסתכלו על המבנה.

דוד אמסלם: הרבנים הראשיים בישראל.

דוד אמסלם: זה ליד מד"א בכניסה לעיר.

דוד אמסלם: לא הייתי רואה את נשיא בית המשפט העליון יושב בבניין כזה.

דוד אמסלם: הם ישבו ב "היכל שלמה" והוציאו אותם משם, אין לי מושג למה.

דוד אמסלם: העבירו אותם למקום נידח.

מוסי רז: איזה נידח?

מוסי רז: זה בכניסה לעיר.

דוד אמסלם: הרב הראשי הוא לא בן אדם פרטי.

דוד אמסלם: זה הכבוד של מדינת ישראל לנושא של היהדות.

משה גפני: אני לא מביא את זה.

משה גפני: אני מצטער מאוד.

משה גפני: אני מבקש שהממשלה תגיד מה קורה עם הבינוי של בתי הדין.

משה גפני: אני לא מקבל פה שום פנייה של בינוי בתי הדין.

משה גפני: אני מדבר עם מנהל בתי הדין הרבניים והוא אומר- הכל עובר לבתי המשפט – אנחנו לא מקבלים, אפילו בית הדין הגדול.

משה גפני: בית המשפט מקבל תוספת של 10,000 מ"ר בנייה, ובית הדין – לא.

משה גפני: למה האפליה הזו?

משה גפני: אמרו לי כל הזמן שאם בתי הדין יהיו כמו בתי המשפט - - - לא שהם לא כמו בתי המשפט, הם לא בכלל, אין שום תקציב שמגיע.

משה גפני: אין לי טענות אליך, את עושה את עבודתך.

משה גפני: אני בעד בינוי של בתי המשפט אבל לא יכולה להיות אפליה כזו.

משה גפני: זה נותן שירות לציבור.

אורטל גבריאלי חכם: אני יכולה להגיד לך שבירושלים אנחנו מתחילים לקדם פה איזשהו פרויקט בינוי.

דוד אמסלם: בקשה מספר 54-019.

דוד גרשביץ: הפנייה התקציבית נועדה להעביר עודפים מ-22017 ל-2018 בהיקף של 835 אלפי שח עבור רשות החשמל.

דוד אמסלם: תסביר לנו קצת יותר.

דוד גרשביץ: אלה כספים שעוברים כנגד כל מיני מכרזים שהרשות הוציאה בגלל המעבר שלה למבנה ג'נרי 2.

דוד גרשביץ: המעבר התעכב, ולכן גם האספקה והתשלום על הרהיטים וכל מה שצריך במבנה החדש התעכבו.

דוד אמסלם: אז מדובר על הרשות עצמה?

דוד גרשביץ: היא עברה פיזית ממשכן אחד למשכן חדש, והמעבר עצמו גרר איזשהן עלויות - - -

מוסי רז: איפה זה?

מוסי רז: זה קשור גם להוצאות של חנייה ותחבורה או שלא?

דוד גרשביץ: לא, זה לא קשור.

דוד גרשביץ: התחבורה והחנייה הם חלק מהמבנה ויש חוזה מול חניון הלאום.

מוסי רז: והם עובדים שם?

דוד גרשביץ: הם כבר עובדים שם, יש פה גם נציג שלהם שיכול להעיד על המשרדים החדשים.

דוד אמסלם: מי בעד?

דוד אמסלם: מי נגד?

דוד אמסלם: בעד – 3

דוד אמסלם: נמנעים –אין

דוד אמסלם: הבקשה אושרה.

משה גפני: אנחנו חוזרים לתחבורה.

משה גפני: דיברתי עם מנכ"לית המשרד לגבי הנושא.

משה גפני: זה לא קשור לשתי ההעברות האלה אבל נוצרה בעיה, אתה יודע, אתמול אצל ראש הממשלה.

משה גפני: הנושא הזה, שבתוך בני ברק הולכים לעבוד בשבת עם הרכבת הקלה.

משה גפני: אז דיברתי עם מנכ"לית כדי למצוא לעניין הזה פתרון.

משה גפני: היא טוענת שיש שם עניין של פיקוח נפש.

משה גפני: התקשרתי לראש עירית בני ברק ואמרתי לו – תיכנס לעניין.

משה גפני: לדבריה זה סינים וערבים, אבל זה לא רק.

משה גפני: זו האמת.

משה גפני: צריך למצוא פתרון כיוון שמדובר על כלים מאוד כבדים שיכולים ליצור בעיה.

משה גפני: עם רצון טוב אפשר לפתור את הבעיה.

משה גפני: לפי דעתי זה לא נעשה עד עכשיו.

משה גפני: אתה יודע, לפעמים יש בעיות של שבת שזה יכול להתנפח לממדים של דת ומדינה, ויכול להיות סתם דברים טכניים פשוטים שאפשר לסדר אותם.

משה גפני: נראה לי שזה הולך לכיוון הזה, אבל אני לא בטוח.

משה גפני: אני מקווה שיהיה רצון טוב והבעיה תיפתר.

משה גפני: ביקשתי עם ראש העיר שידבר עם מנכ"לית התחבורה.

משה גפני: אני מקווה שהם יגיעו לפתרון.

משה גפני: היא טוענת שסינים וערבים עובדים שם ושזה מכשיר מאוד מאוד כבד.

משה גפני: שאלתי אותה מה עושים ביום כיפור, אז היא אומרת – אנחנו עכשיו נערכים לעצור את זה.

רועי פולקמן: זו מכונה ענקית שבה עשרות עובדים שהיא מתחת לאדמה.

משה גפני: אני לא יכול להגיד בוודאות, אני מקווה שיהיה פתרון.

משה גפני: לכן עשיתי הפסקות באמצע, לנסות להגיע לפתרון.

משה גפני: תחבורה.

משה גפני: עמוד 8. פנייה 141.

משה גפני: אישור התחבורה לא נוגע בכלל לרכבת הקלה וזה לא שאני נותן לגיטימציה לעבודות שם.

אלי מורגנשטרן: הפנייה נועדה להעביר 1.4 מיליארד שקל בהרשאה להתחייב בשביל פרויקטים של דיור ותחבורה ציבורית והעברה של מזומן, של 21 מיליון שקל לפיתוח אחר, פרויקטים שהמשרד עושה, שהם חד פעמיים, הם לא נמצאים בתקציב השוטף.

אלי מורגנשטרן: נפרט קצת על הכבישים של תחבורה ציבורית.

אלי מורגנשטרן: יש פה בעיקר את הנתיבים המהירים בכניסה לתל אביב, כמו הנתיב המהיר שיש היום בין שפירים לתל אביב, עם חניון של 2,000 כלי רכב.

אלי מורגנשטרן: משרד התחבורה מקים עוד שני פרויקטים גדולים, הרבה יותר גדולים – יהיו 11 אלף מקומות חנייה.

אלי מורגנשטרן: חניון אחד יהיה בשפיים של 7,000 מקומות חניה, חניון נוסף – בראשון לציון, של 3,500 מקומות חניה, עם שאטלים לתל אביב, שאנשים יוכלו להשאיר את הרכב מחוץ למטרופולין ולהקל על הגודש.

מוסי רז: מה עם שפירים?

מוסי רז: מרחיבים אותו?

אלי מורגנשטרן: שפירים התחילו את התכנון המפורט של הקומה השנייה.

משה גפני: מי בעד אישור הבקשה, 141?

משה גפני: בעד – רוב

משה גפני: נמנעים –אין

משה גפני: הבקשה אושרה.

משה גפני: עמוד 36 – 163 עד 166, משרד התחבורה.

אלי מורגנשטרן: הפנייה הזו היא של התקציב השוטף של משרד התחבורה, יש בה 31.5 מיליון שקל במזומן ועוד 9 מיליון שקל בהרשאה להתחייב.

אלי מורגנשטרן: התקציב מיועד בעיקר לרפורמה של בוחני הנהיגה.

אלי מורגנשטרן: הרפורמה נכנסה לתוקף בפועל במהלך יולי.

אלי מורגנשטרן: לא ידענו בזמן בניית התקציב, לפני כמעט שנתיים, מתי היא תצא לפועל.

אלי מורגנשטרן: היא התחילה עכשיו.

אלי מורגנשטרן: הרפורמה נועדה לקצר מאוד את הזמנים של קבלת שירות, לעדכן על מבחנים.

אלי מורגנשטרן: חוץ מזה יש פה תקצוב של הרשות לבטיחות בדרכים, זה כולל תקציב של מיפוי של תוכניות תמרור ברשויות ומגזרי מיעוטים – של מיפוי, של בניית תוכניות כאלה וגם פרסום ופעילות באוכלוסיות עם רמת תאונות דרכים גבוהות מהממוצע.

משה גפני: שאלות?

רועי פולקמן: ויש רשות תחבורה ציבורית, שלא ציינת?

אלי מורגנשטרן: כן.

אלי מורגנשטרן: זה תקצוב.

אלי מורגנשטרן: זה פשוט סכום נמוך יותר ביחס לאחרים אבל זה בעיקר הוצאות שכר ברשות תחבורה ציבורית.

משה גפני: מה זה?

משה גפני: מה השכר?

אלי מורגנשטרן: ברשות לתחבורה ציבורית – חלק מהפנייה כוללת הוצאות שכר ברשות בשביל תקנים שנקלטו במהלך 2018.

אלי מורגנשטרן: היתה החלטה לפני כמה שנים, עקרונית.

משה גפני: כמה עובדים יש שם?

אלי מורגנשטרן: בסביבות 80.

מוסי רז: כמה חרדים?

מוסי רז: אני עוזר לך.

משה גפני: אתה יודע אם יש שם חרדים, ברשות לתחבורה ציבורית?

שירה מור: אני לא כל כך יודעת, אני מאמינה שיש שם חרדיות.

שירה מור: הייתי שם בביקור ואני זוכרת כמה כיסויי ראש.

דוד אמסלם: את יכולה לתת לנו קצת יותר פירוט מה עושה הרשות לתחבורה ציבורית?

אלי מורגנשטרן: הרשות לתחבורה ציבורית עושה את כל התכנון של השירות של תחבורה ציבורית במדינה – מקווים, תכנון של קווים, תדירות שלהם, קביעה של מסלולים שלהם, תכנון אסטרטגי ארוך טווח של רכבות ודברים כאלה.

דוד אמסלם: אני אגיד לך לאן אני חותר.

דוד אמסלם: הרי בסופו של דבר, לפני שהקימו את הרשות הזו זה ישב במשרד התחבורה בשוטף של המשרד, כיחידה.

דוד אמסלם: בדרך כלל כשאתה מוציא תכנון אתה מוציא אותו כ-outsourcing, אתה לוקח איזשהו מהנדס תחבורה, ואתה מבקש אותו.

דוד אמסלם: מה יום מיומיים?

דוד אמסלם: מה זה ה-80 תקנים?

דוד אמסלם: מה עושים אתם?

משה גפני: מה שאתה שואל – למה צריך רשות עם 80 עובדים?

דוד אמסלם: אני עבדתי מולם 20 שנה , אז אני מתפלא מה קרה שם.

אלי מורגנשטרן: בזמנו, אחד השינויים הכי מרכזיים בתפיסה התחבורתית – זה לפני שהגעתי לתפקיד, אבל אני מתאר את המסורת שאני קיבלתי כשנכנסתי – היתה החלטה לעבור מהשקעה בתחבורה פרטית להשקעה בתחבורה הציבורית כי הבינו שלבנות עוד כבישים ועוד מחלפים לא יפתור את הבעיה של הגודש.

אלי מורגנשטרן: נעשה עוד מחלף ועוד מחלף, ובסוף – אם אנשים לא יעברו לנסוע בתחבורה הציבורית אנחנו נצטרך לכסות את כל הארץ עם אספלט ועדיין נישאר עם פקקים.

אלי מורגנשטרן: כחלק מהמהלך של חיזוק התחבורה הציבורית החליטו להקים רשות לתחבורה ציבורית, לתת לה מעמד יותר גבוה, יש סמנכ"ל של תחבורה ציבורית, כשכל הנושא של תכנון הקווים והקידום של תחבורה ציבורית ברמת התפעול – זה לא ברמת הפיתוח, יהיה ברמה יותר גבוהה, עם צוות יותר מורחב של מהנדסים, מתכננים.

דוד אמסלם: זו רשות סטטוטורית?

דוד אמסלם: זה חלק ממשרד התחבורה?

אלי מורגנשטרן: זו יחידת סמך, הם עובדי מדינה.

דוד אמסלם: אני שואל – האם הם חלק ממשרד התחבורה?

דוד אמסלם: הם יושבים במשרד התחבורה?

שירה מור: כן, כן.

שירה מור: הם חלק מהמשרד.

דוד אמסלם: מי מנהל אותם, מנכ"לית משרד התחבורה?

שירה מור: כן.

דוד אמסלם: אז למה אתם קוראים לזה "רשות התחבורה"?

דוד אמסלם: זה סתם שם או שיש לזה משמעות?

שירה מור: גם רשות התעופה היא תחת משרד התחבורה ונקראת "רשות התעופה", ורשות הספנות – אותו הדבר.

דוד אמסלם: אבל יש להן מעמד אחר.

אלי מורגנשטרן: יש שני סוגים – יש את הרשות לבטיחות בדרכים, שהעובדים שלהם לא רשומים כעובדי מדינה.

דוד אמסלם: זה יחידות כמו כל יחידות משרד התחבורה הרגילות, שהחלטנו לקרוא להן "רשות"?

שירה מור: הן יחידות כמו כל יחידות משרד התחבורה.

דוד אמסלם: אז למה אתם עכשיו אמורים לתקצב אותם באופן ישיר?

דוד אמסלם: למה זה לא דרך התקצוב הרגיל של כוח האדם של המשרד?

אלי מורגנשטרן: זה בתקצוב הרגיל.

אלי מורגנשטרן: זו פשוט תוכנית נפרדת.

אלי מורגנשטרן: אני לא רוצה להגיד בוודאות, אבל המטרה היתה לעשות תוכנית נפרדת באמת בשביל שהתקנים שם לא יזלגו למשימות אחרות.

אלי מורגנשטרן: כך הם נמצאים בתוכנית נפרדת.

משה גפני: יש לי בקשה.

משה גפני: אם מה שאתם אומרים נכון – אז בסדר, סיימנו את הדיון בעניין הזה.

משה גפני: אם יתברר שמאחורי המילה "רשות" עומד משהו משפטי שונה, אני מבקש שתגידו לנו, ולמה זה קורה.

משה גפני: לכאורה, המציאות הזו שבה יחידה, כפי שאתם מסבירים את זה, ומעבירים כספים גם ליחידות נפרדות כדי שזה לא יזלוג למשהו אחר כשיש מצוקה תקציבית – מובן.

משה גפני: אבל אם זה משהו שהוא שונה, אנחנו מבקשים לדעת.

אלי מורגנשטרן: בסדר.

אלי מורגנשטרן: אני אוודא ואם זה שונה, נשלח תשובה לוועדה .

משה גפני: מי בעד אישור הבקשות?

משה גפני: ירים את ידו.

משה גפני: בעד – רוב

משה גפני: נמנעים –אין

משה גפני: הבקשות אושרו.

משה גפני: אני מאחל לכל החברים ולכל האורחים ולכל עם ישראל שנה טובה, גמר חתימה טובה.

משה גפני: תכלה שנה וקללותיה, תחל שנה וברכותיה.

משה גפני: שתהיה שנה טובה ומתוקה.

משה גפני: תודה רבה, הישיבה נעולה.